I ELÄINLÄÄKINTÄÄ KOSKEVA LAINSÄÄDÄNTÖ

1. 31964 L 0433: Neuvoston direktiivi 64/433/ETY terveyttä koskevista vaatimuksista tuoreen lihan tuotannossa ja markkinoille saattamisessa (EYVL P 121, 29.7.1964, s. 2012, ja myöhemmin muutettuna ja konsolidoituna EYVL:ssä L 268, 24.9.1991, s. 71), sellaisena kuin se on viimeksi muutettuna seuraavalla:

- 31995 L 0023: neuvoston direktiivi 95/23/EY, annettu 22.6.1995 (EYVL L 243, 11.10.1995, s. 7);

31971 L 0118: Neuvoston direktiivi 71/118/ETY, annettu 15 päivänä helmikuuta 1971, terveyttä koskevista ongelmista tuoreen siipikarjanlihan kaupassa (EYVL L 55, 8.3.1971, s. 23 ja myöhemmin muutettuna ja ajan tasalle saatettuna EYVL:ssä L 62, 15.3.1993, s. 6), sellaisena kuin se on viimeksi muutettuna seuraavalla:

- 31997 L 0079: neuvoston direktiivi 97/79/EY, annettu 18.12.1997 (EYVL L 24, 30.1.1998, s. 31);

31977 L 0099: Neuvoston direktiivi 77/99/ETY, annettu 21 päivänä joulukuuta 1976, terveyttä koskevista kysymyksistä lihavalmisteiden ja tiettyjen muiden eläinperäisten tuotteiden tuotannossa ja markkinoille saattamisessa (EYVL L 26, 31.1.1977, s. 85 ja myöhemmin muutettuna ja ajan tasalle saatettuna EYVL:ssä L 57, 2.3.1992, s. 4), sellaisena kuin se on viimeksi muutettuna seuraavalla:

- 31997 L 0076: neuvoston direktiivi 97/76/EY, annettu 16.12.1997 (EYVL L 10, 16.1.1998, s. 25);

31991 L 0493: Neuvoston direktiivi 91/493/ETY, annettu 22 päivänä heinäkuuta 1991, terveyttä koskevista vaatimuksista kalastustuotteiden tuotannossa ja saattamisessa markkinoille (EYVL L 268, 24.9.1991, s. 15), sellaisena kuin se on viimeksi muutettuna seuraavalla:

- 31997 L 0079: neuvoston direktiivi 97/79/EY, annettu 18.12.1997 (EYVL L 24, 30.1.1998, s. 31);

31992 L 0046: Neuvoston direktiivi 92/46/ETY, annettu 16 päivänä kesäkuuta 1992, raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä (EYVL L 268, 14.9.1992, s. 1), sellaisena kuin se on viimeksi muutettuna seuraavalla:

- 31996 L 0023: neuvoston direktiivi 96/23/EY, annettu 29.4.1996 (EYVL L 125, 23.5.1996, s. 10);

31994 L 0065: Neuvoston direktiivi 94/65/EY, annettu 14 päivänä joulukuuta 1994, jauhetun lihan ja raakalihavalmisteiden tuotantoon ja markkinoille saattamiseen sovellettavista vaatimuksista (EYVL L 368, 31.12.1994, s. 10).

a) Direktiivin 64/433/ETY liitteessä I, direktiivin 71/118/ETY liitteessä I, direktiivin 77/99/ETY liitteissä A ja B, direktiivin 91/493/ETY liitteessä, direktiivin 92/46/ETY liitteessä B ja direktiivin 94/65/EY liitteessä I esitettyjä rakenteellisia vaatimuksia ei sovelleta tämän liitteen lisäyksessä A lueteltuihin Latvian laitoksiin ennen 31 päivää joulukuuta 2005, jollei jäljempänä esitetyistä edellytyksistä muuta johdu.

b) Niin kauan kuin edellä a kohdassa tarkoitettuihin laitoksiin sovelletaan kyseisen kohdan määräyksiä, kyseisistä laitoksista peräisin olevia tuotteita saa saattaa ainoastaan kotimarkkinoille tai käyttää jatkojalostukseen a kohdan määräysten soveltamisalaan myös kuuluvissa kotimaan laitoksissa kaupan pitämisen ajankohdasta riippumatta. Tällaisissa tuotteissa on oltava erityinen terveysmerkki.

Tuoreita, valmistettuja ja jalostettuja kalataloustuotteita saa saattaa ainoastaan kotimarkkinoille tai käsitellä tai jatkojalostaa samassa laitoksessa kaupan pitämisen ajankohdasta riippumatta. Tuoreet, valmistetut ja jalostetut kalataloustuotteet on käärittävä ja/tai pakattava vähittäismyyntipakkauksiin ja niissä on oltava erityinen terveysmerkki tunnistamista varten.

Ensimmäistä alakohtaa sovelletaan myös kaikkiin integroiduista lihanjalostuslaitoksista peräisin oleviin tuotteisiin, jos johonkin tällaisen laitoksen osaan sovelletaan a kohdan määräyksiä.

Tämän liitteen lisäyksessä A luetellut maidonjalostamot saavat ottaa maitotiloilta vastaan raakamaitotoimituksia, jotka eivät ole direktiivin 92/46/ETY liitteessä A olevan IV luvun A osan 1 kohdan vaatimusten mukaisia, edellyttäen, että kyseiset tilat mainitaan Latvian viranomaisten tätä tarkoitusta varten ylläpitämässä luettelossa.

Vuonna 2005 saa sellaisilta tiloilta, jotka eivät ole direktiivin 92/46/ETY liitteessä A olevan VI luvun A osan 1 kohdan mukaisia, toimitettua raakamaitoa käyttää ainoastaan yli 60 päivän ajan kypsytettävien juustojen valmistukseen.

c) Latvia varmistaa a kohdassa tarkoitettujen rakenteellisten vaatimusten asteittainen noudattaminen tämän liitteen lisäyksessä A esitettyjen, olemassa olevien puutteiden korjaamista koskevien määräaikojen mukaisesti. Latvian on varmistettava, että vain laitokset, jotka ovat kaikilta osin näiden vaatimusten mukaisia 31 päivään joulukuuta 2005 mennessä, saavat jatkaa toimintaansa. Latvian on toimitettava komissiolle vuosittain kertomus kaikissa lisäyksessä A luetelluissa laitoksissa tapahtuneesta edistymisestä, mukaan lukien luettelo laitoksista, jotka ovat saattaneet muutokset päätökseen kyseisen vuoden aikana.

d) Komissio voi saattaa a kohdassa tarkoitetun lisäyksen A ajan tasalle ennen liittymistä ja 31 päivään joulukuuta 2005 saakka ja tässä yhteydessä rajoitetussa määrin lisätä tai poistaa yksittäisiä laitoksia ottaen huomioon olemassa olevien puutteiden korjaamisessa tapahtunut edistyminen ja seurantaprosessin tulokset.

Yksityiskohtaiset täytäntöönpanosäännöt edellä kuvatun siirtymäjärjestelyn moitteettoman toiminnan varmistamiseksi vahvistetaan direktiivin 64/433/ETY 16 artiklan, direktiivin 71/118/ETY 21 artiklan, direktiivin 77/99/ETY 20 artiklan, direktiivin 91/493/ETY 15 artiklan, direktiivin 92/46/ETY 31 artiklan ja direktiivin 94/65/EY 20 artiklan mukaisesti.

2. 32002 R 1774: Euroopan parlamentin ja neuvoston asetus (EY) N:o 1774/2002, annettu 3 päivänä lokakuuta 2002, muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä (EYVL L 273, 10.10.2002, s. 1)

a) Tämän liitteen lisäyksessä B tarkoitettuja, asetuksen (EY) N:o 1774/2002 liitteessä V olevaan I lukuun ja liitteessä VII olevaan I lukuun liittyviä rakenteellisia vaatimuksia ei sovelleta lisäyksessä B lueteltuihin Latvian laitoksiin ennen 31 päivää joulukuuta 2004, ellei jäljempänä esitetyistä edellytyksistä muuta johdu.

b) Edellä a kohdassa tarkoitetut laitokset saavat esikäsitellä, käsitellä ja varastoida ainoastaan asetuksen (EY) N:o 1774/2002 6 artiklassa määriteltyä, luokkaan 3 kuuluvaa ainesta. Niin kauan kuin mainittuihin laitoksiin sovelletaan kyseisen kohdan määräyksiä, kyseisistä laitoksista peräisin olevia tuotteita saa saattaa ainoastaan kotimarkkinoille Latviassa eikä niitä saa käyttää muihin jäsenvaltioihin tarkoitetuissa tuotteissa kaupan pitämisen ajankohdasta riippumatta. Tällaisissa tuotteissa on oltava erityinen merkintä.

c) Latvian on varmistettava a kohdassa tarkoitettujen rakenteellisten vaatimusten asteittainen noudattaminen lisäyksessä B esitettyjen, olemassa olevien puutteiden korjaamista koskevien määräaikojen mukaisesti. Latvian on varmistettava, että ainoastaan laitokset, jotka kaikilta osin täyttävät nämä vaatimukset 31 päivään joulukuuta 2004 mennessä, saavat jatkaa toimintaansa. Latvian on toimitettava komissiolle vuosittain kertomus kaikissa lisäyksessä B luetelluissa laitoksissa tapahtuneesta edistymisestä, mukaan lukien luettelo laitoksista, jotka ovat saattaneet muutokset päätökseen kyseisen vuoden aikana.

d) Komissio voi saattaa a kohdassa tarkoitetun, lisäyksen B ajan tasalle ennen liittymistä ja 31 päivään joulukuuta 2004 saakka ja tässä yhteydessä lisätä rajoitetusti tai poistaa yksittäisiä laitoksia ottaen huomioon olemassa olevien puutteiden korjaamisessa tapahtunut edistyminen ja seurantaprosessin tulokset.

Yksityiskohtaiset täytäntöönpanosäännöt edellä esitetyn siirtymäjärjestelyn moitteettoman toiminnan varmistamiseksi vahvistetaan asetuksen (EY) N:o 1774/2002 33 artiklan 2 kohdassa tarkoitetun menettelyn mukaisesti.

--------------------------------------------------